camping - stan
v areáli campfestu bude možné stanovať vo vlastnom stane zadarmo (zahrnuté v cene vstupenky na festival).
odporúčame dvojvrstvový stan, karimatku a dobrý spacák. v prípade nepriaznivého počasia oceníte dáždnik, pršiplášť a nepremokavú obuv. nezabudnite si lieky, ktoré pravidelne užívate, prípadne lieky, ktoré sa môžu hodiť (pri bolesti hlavy, hrdla apod.)
odporúčame chlapcom a dievčatám, aby nespali spolu v jednom stane, ak nie sú manželia alebo príbuzní. nevystavíte sa tak zbytočnému pokušeniu. sme presvedčení, že predmanželský sex je hriech.
pre náročnejších účastníkov odporúčame objednať si ubytovanie v hoteloch a penziónoch v blízkom okolí.
odporúčame návštevníkom, aby si dávali pozor na osobné veci, najmä cenné veci (peňaženky, mobily a pod.), v areáli sa môžu pohybovať ľudia s úmyslom zneužiť nepozornosť návštevníkov, opustený stan a pod. nedajte šancu zlodejom!
buďte ohľaduplní k spolubývajúcim v okolitých stanoch. dodržiavajte nočný kľud po 22:00.
okrem stanových podsád neposkytuje ranč kráľova lehota voľné kapacity pre ubytovanie počas campfestu. budova i chatky sú prenajaté pre potreby organizácie festivalu.